UNIVERZITET U SARAJEVU **-** FILOZOFSKI FAKULTET

Na osnovu članova 106. Zakona o visokom obrazovanju ("Službene novine Kantona Sarajevo" broj: 36/22), članova 144, 148. i 173. tačke (1) i (4) Statuta Univerziteta u Sarajevu broj: [01-14-35/23 od 26. 07. 2023. godine](https://www.unsa.ba/sites/default/files/dodatak/2018-11/Statut%20Univerziteta%20u%20Sarajevu.pdf), članova od 16. do 20. Pravila studiranja za treći ciklus studija na Univerzitetu u Sarajevu – doktorski studij broj: 01-4-9-1/24 od 28. 2. 2024. godine, Odluke Senata Univerziteta o saglasnosti za otvaranje trećeg ciklusa studija iz germanistike broj: 01-38-769/11 od 30. 3. 2011. godine, Prijedloga Vijeća doktorskog studija od 17. 4. 2025. godine, Prijedloga odluke Vijeća Univerziteta u Sarajevu - Filozofski fakultet broj: 03-09/212 od 14. 5. 2025. godine, Odluke Senata Univerziteta o saglasnosti na raspisivanje konkursa za upis studenata trećeg ciklusa studija – doktorski studij iz matične oblasti germanistika „Njemački jezik i njemačka književnost u kontekstu medijske kulture“ u studijskoj 2025/2026. godini broj: 01-7-40/25 od 28. 5. 2025. godine i Univerzitet u Sarajevu - Filozofski fakultet *objavljuje*

**KONKURS**

Za upis studenata na TREĆI CIKLUS STUDIJA – DOKTORSKI STUDIJ IZ MATIČNE OBLASTI GERMANISITKA „*NJEMAČKI JEZIK I NJEMAČKA KNJIŽEVNOST U KONTEKSTU MEDIJSKE KULTURE“*, na Univerzitetu u Sarajevu - Filozofskom fakultetu u studijskoj 2025/2026. godini

**I**

Konkurs se raspisuje za upis studenata u treći ciklus studija – doktorski studij koji se organizuje iz matične oblasti germanistika „Njemački jezik i njemačka književnost u kontekstu medijske kulture“

Doktorski studij se organizira u sklopu međunarodne saradnje između Univerziteta u Sarajevu i njemačkih Univerziteta u Würzburgu i Heidelbergu, pa je u skladu s tim predviđena mogućnost sticanja međunarodne diplome: Univerziteta u Sarajevu / Univerziteta u Würzburgu ili Univerziteta u Heidelbergu, SR Njemačka.

Studij se organizuje u trajanju od tri godine, a njegovim završetkom stiče se naučno zvanje Doktor/Doktorica lingvističkih nauka/znanosti - germanistika ili Doktor/Doktorica književnohistorijskih nauka/znanosti - germanistika, zavisno od izbora težišta studija.

**II**

Za studijsku 2025/2026. godinu biće primljeno ukupno **10 kandidata.**

**III**

Pravo pristupa doktorskom studiju i podnošenje prijave imaju slijedeći kandidati:

1. Kandidati koji su završili studij humanističkih nauka i stekli zvanje MA iz oblasti književnosti, lingvistike ili umjetnosti, kao i kandidati koji su stekli naučni stepen magistar nauka/znanosti (Mr.) iz ove oblasti. Uslov za upis studija je minimalna prosječna ocjena osam (8) na dodiplomskom i diplomskom studiju.

2. Kandidatima za upis koji su stekli titulu magistra nauka prije uvođenja Bolonjskog sistema na osnovu Pravila studiranja za treći ciklus studija na Univerzitetu u Sarajevu priznaje se 60 ECTS bodova.

Kandidati strani državljani prijavljuju se na konkurs pod istim uslovima kao i državljani Bosne i Hercegovine uz uslov da dostave rješenje o priznavnaju inostranih visokoškolskih kvalifikacija.

Uz prijavu na konkurs, kandidati su obavezni dostaviti:

1. Diplomu o završenom prethodnom obrazovanju/ Diploma sa Dodatkom diplome (original ili ovjerenu fotokopiju);
2. Uvjerenje o položenim ispitima na prethodnom studiju (original ili ovjerenu fotokopiju);
3. Rješenje o akademskom priznavnaju inostranih visokoškolskih kvalifikacija koja je stečena u inostranstvu ili diplome stečene u nekoj od država bivše Jugoslavije nakon 6. 4. 1992. godine (original ili ovjerenu fotokopiju);
4. Izvod iz matične knjige rođenih (original ili ovjerenu fotokopiju);
5. Uvjerenje o državljanstvu (original ili ovjerenu fotokopiju);
6. Biografiju i bibliografiju;
7. Objavljene publikacije (ukoliko ih ima)

Visina školarine iznosi 3.000,00 KM po godini studija. Kandidati koji u toku dvije studijske godine polože sve ispite sa prosjekom iznad 8.5 bit će u potpunosti oslobođeni plaćanja 3. studijske godine.

Za doktorante/ice postoji mogućnost stipendiranja za istraživačke boravke na partnerskim univerzitetima u Njemačkoj.

**IV**

Nastava za studij će se organizovati za sve kandidate koji ostvare pravo na upis.

**V**

Konkurs ostaje otvoren 15 dana od dana objavljivanja.

Prijave dostaviti u zatvorenoj koverti putem pošte na adresu: Univerzitet u Sarajevu - Filozofski fakultet, ulica Franje Račkog br. 1, 71000 Sarajevo, sa naznakom „Prijava za upis na doktorski studijiz matične oblasti germanistika, *Njemački jezik i njemačka književnost u kontekstu medijske kulture*“.

Obrazac prijave može se preuzeti sa WEB adrese Fakulteta www.ff.unsa.ba.

Kontakt:

- težište lingvistika [vedad.smailagic@ff.unsa.ba](mailto:vedad.smailagic@ff.unsa.ba)

- težište književnost [vahidin.preljevic@ff.unsa.ba](mailto:vahidin.preljevic@ff.unsa.ba)